gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3835, del 13-09-2000 (2000/7332)

Recurs contenciós administratiu número 0285/1707OA. Notificació i citació a termini.
------------------------------------------------------------------------------------

### Dades del document

Número de DOGV
:   3835

Data del DOGV
:   13-09-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/7332


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 0285/9285MN. Notificació i citació a termini. [2000/Q7332]
  
La secretària general de la Conselleria de Justícia i Administracions Públiques, fa saber:
  
Que la senyora Nieves Rubio Álvarez ha interposat el recurs contenciós administratiu número 0285/6776QX davant del Jutjat Contenciós Administratiu número 8 de València, contra la Resolució de 14 d'abril de 2000, del director general de Justícia, per la qual es notifica la resolució de la reordenació de efectius amb caràcter voluntari dels òrgans judicials de la Comunitat Valenciana.
  
Per tant, en compliment d'allò que s'ha disposat en l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut remés al citat jutjat l'expedient administratiu impugnat i se'ls cita pel termini de nou dies, per tal que puguen comparéixer en les referides actuacions, si ho estimen convenient, mitjançant un escrit com cal adreçat al Jutjat Contenciós Administratiu número 8 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3694, del 23-02-2000 (2000/1148)

RESOLUCIÓ de 12 de novembre de 1999, de la Universitat Politècnica de València, per la qual nomena el senyor José Vicente Boscá Berga catedràtic d’escola universitària de l’àrea de coneixement de Física Aplicada, adscrita al Departament de Física Aplicada.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1148


Organisme emissor
:   Universitat Politècnica de València

Tipus de document
:   Resolució

RESOLUCIÓ de 12 de novembre de 1999, de la Universitat Politècnica de València, per la qual nomena el senyor José Vicente Boscá Berga catedràtic d'escola universitària de l'àrea de coneixement de Física Aplicada, adscrita al Departament de Física Aplicada. [2000/M1148]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta universitat, lloc número 44/99, codi 1702, BOE de 9 de març de 1999, i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar el senyor José Vicente Boscá Berga, amb Document Nacional d'Identitat número 69037145, catedràtic d'escola universitària de la Universitat Politècnica de València, de l'àrea de coneixement de Física Aplicada, adscrita al Departament de Física Aplicada.
  
València, 12 de novembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3676, del 28-01-2000 (2000/622)

CORRECCIÓ d'errades de la Resolució de 10 de gener de 2000, del secretari general de la Conselleria de Sanitat, per la qual s'ordena la publicació de les bases per a la contractació temporal de 9 places de farmacèutics d'àrea dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3676

Data del DOGV
:   28-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/622


Data del document
:   25-01-2000

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * treball temporal
    * concurs administratiu
    * farmacèutic

CORRECCIÓ d'errades de la Resolució de 10 de gener de 2000, del secretari general de la Conselleria de Sanitat, per la qual s'ordena la publicació de les bases per a la contractació temporal de 9 places de farmacèutics d'àrea dependents de la Conselleria de Sanitat. [2000/X622]
  
S'ha advertit una errada material en la publicació de la Resolució de 10 de gener de 2000, del secretari general de la Conselleria de Sanitat per la qual s'ordena la publicació de les bases per a la contractació temporal de 9 places de farmacèutics d'àrea dependents de la Conselleria de Sanitat, publicada en Diari Oficial de la Generalitat Valenciana de 19 de gener de 2000.
  
En la pàgina 886, la base cinquena, relativa a la comissió qualificadora, es rectifica de la manera següent:
  
On diu: «La comissió serà paritària i estarà composta per cinc representants de la Conselleria de Sanitat i cinc representants dels sindicats components de la Mesa Sectorial de Sanitat».
  
Hi ha de dir: «La comissió serà paritària i estarà composta per sis representants de la Conselleria de Sanitat i sis representants dels sindicats components de la Mesa Sectorial de Sanitat».
Diari Oficial de la Generalitat Valenciana


Sumari del DOGV 3682, del 07-02-2000 (2000/568)

Expedient arbitral número 184/1998. Notificació de laude mitjançant edicte.
---------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/568


Organisme emissor
:   Conselleria d'Indústria i Comerç

Tipus de document
:   Anunci

Expedient arbitral número 184/1998. Notificació de laude mitjançant edicte. [2000/S568]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 184/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral recaigut en el mencionat expedient, mitjançant el present edicte:
  
Part interessada: Box-Com Gas, SL.
  
Última adreça coneguda: Salavert, núm. 34 baix (València).
  
Expedient: 184/1998.
  
Laude de data 23 de febrer de 1999 que es dicta a València, en els següents termes: «S'estima parcialment la pretensió del senyor Vicente Jordá Jordá per haver quedat provat que hi ha un certificat de revisió anterior a la substitució efectuada per l'empresa reclamada expedit per una altra empresa, certificat que estava en vigor en el moment en què va efectuar el treball Box-Com Gas, SL. I, d'altra banda, en relació amb la indemnització que el reclamant sol·licita pels perjudicis causats, s'hi desestima per no haver-se'n acreditat l'existència i la quantia.
  
Així doncs, la quantitat total que l'empresa Box-Com Gas, SL, haurà de restituir al senyor Jordá ascendeix a 10.310 pessetes. La dita quantitat haurà de ser depositada per l'empresa reclamada en la seu de la Junta Arbitral de Consum en el termini de 10 dies comptadors des de l'endemà de la notificació del present laude a les parts.»
  
L'indicat laude té caràcter vinculant i executiu i és eficaç des de l'endemà de la seua notificació.
  
Cosa que es fa saber a la part interessada reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-la que dins dels cinc dies següents a la notificació del laude, podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.
Diari Oficial de la Generalitat Valenciana


Sumari del DOGV 3779, del 26-06-2000 (2000/5175)

Expedient número 58/2000. Adjudicació del servei d'inactivació del plasma del Centre de Transfusió de la Comunitat Valenciana pel procediment de fotoinactivació en presència de blau de metilè.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/5175


Data del document
:   13-06-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * transfusió de sang
    * adjudicació de contracte administratiu

Expedient número 58/2000. Adjudicació del servei d'inactivació del plasma del Centre de Transfusió de la Comunitat Valenciana pel procediment de fotoinactivació en presència de blau de metilè. [2000/X5175]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Centre de Transfusió de la Comunitat Valenciana. avinguda de Cid, 65-accés. 46156 València. Telèfon 09 776 86 16, fax 96 386 81 09.
  
c) Número d'expedient: 58/2000.
  
2. Objecte del contracte
  
a) Tipus de contracte: contracte de servei.
  
b) Descripció de l'objecte: servei d'inactivació del plasma del Centre de Transfusió de la Comunitat Valenciana pel procediment de fotoinactivació en presència de blau de metilè.
  
c) Lot: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.672, de 24 de gener de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quaranta-tres milions dues-centes mil pessetes (87.324.420 pessetes / 259.637,23 euros).
  
5. Adjudicació
  
a) Data: 1 de març de 2000.
  
b) Contractista: Biomat, SA.
  
c) Nacionalitat: espanyola.
  
d) Import d'adjudicació: quaranta milions sis-centes vint mil pessetes (81.566.166 pessetes / 244.131,12 euros).
Diari Oficial de la Generalitat Valenciana


Sumari del DOGV 3814, del 14-08-2000 (2000/6710)

Informació pública de l'aprovació del projecte d'urbanització del carrer d'Antonio Gil Orri.
--------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6710


Organisme emissor
:   Ajuntament de Sumacàrcer

Tipus de document
:   Anunci

Informació pública de l'aprovació del projecte d'urbanització del carrer d'Antonio Gil Orri. [2000/F6710]
  
L'alcalde i amb data 27 de juny de 2000 ha dictat el següent acte:
  
Vist el projecte d'urbanització del carrer d'Antonio Gil Orri, redactat per l'arquitecte municipal.
  
Les obres compreses en el projecte tenen com a objecte la urbanització d'aquest carrer, l'obertura del qual s'introduí en la modificació de les normes subsidiàries de planejament, aprovada per la Comissió Territorial d'Urbanisme en sessió del 18 de juliol de 1996, des de la confluència amb el carrer dels Comtes d'Orgaz fins al carrer del Mercat, per a dotar-la dels serveis de clavegueram, aigua potable, enllumenat i pavimentació de calçada i voreres, els terrenys de les quals foren adquirits per l'ajuntament, sense que siga necessària la reparcel·lació.
  
Per acord del Ple de 28 d'abril de 2000, s'ha sotmés l'expedient al tràmit d'informació pública, pel termini de 20 dies, mitjançant edictes publicats al diari Levante del dia 17 de maig de 2000, en el Diari Oficial de la Generalitat Valenciana número 3.762, de data 1 de juny de 2000, així com al tauler d'anuncis de la casa consistorial. Igualment s'enviaren notificacions personals als titulars de drets afectats.
  
Vist que durant el període d'informació pública no s'han presentat al·legacions.
  
Atés que el projecte s'ajusta a les previsions de les normes subsidiàries de planejament, així com a les disposicions aplicables de la Llei Reguladora de l'Activitat Urbanística i al Reglament de Planejament de la Comunitat Valenciana.
  
Atés que l'article 21.1.j) de la Llei Reguladora de les Bases de Règim Local estableix com a atribució de l'alcalde l'aprovació dels projectes d'urbanització, resolc:
  
Aprovar el projecte d'urbanització del carrer d'Antonio Gil Orri, l'entrada en vigor i efectivitat del qual es produirà amb la publicació d'aquesta resolució en el Diari Oficial de la Generalitat Valenciana.
  
Contra l'acte transcrit, que posa fi a la via administrativa, es pot interposar potestativament un recurs de reposició davant de l'alcalde, en el termini d'un mes, o un recurs contenciós administratiu en el termini de dos mesos, a comptar de l'endemà de la seua publicació, davant el Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3696, del 25-02-2000 (2000/1253)

Informació pública del projecte de connexió provisional dels carrers de Joaquín Orozco, Francisco Escolano, Pascual Orozco i Metge Pedro Herrero.
-------------------------------------------------------------------------------------------------------------------------------------------------

### Dades del document

Número de DOGV
:   3696

Data del DOGV
:   25-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1253


Organisme emissor
:   Ajuntament d'Alacant

Tipus de document
:   Anunci

Informació pública del projecte de connexió provisional dels carrers de Joaquín Orozco, Francisco Escolano, Pascual Orozco i Metge Pedro Herrero. [2000/Q1253]
  
El tinent d'alcalde delegat d'Urbanisme, per delegació de l'alcalde president i d'acord amb el que s'estableix en els articles 45, 46 i 53 de la Llei Reguladora de l'Activitat Urbanística de la Comunitat Valenciana, ha resolt, mitjançant el Decret de data 20 de gener de 2000, el que es diu tot seguit:
  
Exposar al públic el projecte de connexió provisional dels carrers de Joaquín Orozco, Francisco Escolano, Pascual Orozco i Metge Pedro Herrero per un termini de 20 dies.
  
Cosa que es fa pública perquè se'n prenga coneixement. Es fa saber que l'expedient es troba exposat al públic a les oficines del Servei d'Urbanisme, situades al carrer de Jordi Juan, número 1, planta 3.ª, on es podrà examinar i formular les al·legacions oportunes.
Diari Oficial de la Generalitat Valenciana


Sumari del DOGV 3726, del 07-04-2000 (2000/2687)

Informació pública de la modificació i rectificació d'errades de les bases de convocatòria de dues places de netejadora d'edificis municipals.
----------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2687


Data del document
:   29-03-2000

Organisme emissor
:   Ajuntament d'Alpuente

Tipus de document
:   Correcció d'errades

Correcció d'errades

 Descriptors 

:   * Alpuente
    * concurs administratiu
    * administració local

Informació pública de la modificació i rectificació d'errades de les bases de convocatòria de dues places de netejadora d'edificis municipals. [2000/Q2687]
  
Advertida la necessitat de modificar l'existència d'errades materials i de transcripció de les bases esmentades, publicades en el Diari Oficial de la Generalitat Valenciana número 3.615, de 29 d'octubre de 1999, s'esmenen en els termes següents:
  
Base quarta. On diu:
  
«Una vegada expirat el termini de presentació de sol·licituds, l'Alcaldia dictarà una resolució que es publicarà en el Diari Oficial de la Generalitat Valenciana»
  
Ha de dir:
  
«Es publicarà al tauler d'anuncis de l'ajuntament»
  
Base vuitena. 3. Altres mèrits. On diu:
  
«Estar en possessió del carnet de conduir B2, fins a un màxim d'1 punt»
  
Ha de dir:
  
«Estar en possessió del carnet de conduir B1: 1 punt»
  
Cosa que es rectifica en virtut de l'article 105 i concordants de la Llei 30/1992, i s'ordena la publicació d'aquesta rectificació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3745, del 09-05-2000 (2000/2341)

Expedient número 4/2000. Adjudicació de l'assistència tècnica per a la comprovació, actualització i sistematització de les dades que consten en l'Inventari General de Béns i Drets de la Generalitat Valenciana i per a la realització de tasques d'investigació patrimonial.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/2341


Organisme emissor
:   Conselleria d'Economia i Hisenda

Tipus de document
:   Anunci

Expedient número 4/2000. Adjudicació de l'assistència tècnica per a la comprovació, actualització i sistematització de les dades que consten en l'Inventari General de Béns i Drets de la Generalitat Valenciana i per a la realització de tasques d'investigació patrimonial. [2000/Q2341]
  
1. Entitat adjudicadora
  
a) Organisme: Conselleria d'Economia i Hisenda.
  
b) Dependència que tramita l'expedient: Secretaria General.
  
c) Número d'expedient: 4/2000.
  
2. Objecte del contracte
  
a) Tipus de contracte: assistència.
  
b) Descripció de l'objecte: assistència tècnica per a la comprovació, actualització i sistematització de les dades que consten en l'Inventari General de Béns i Drets de la Generalitat Valenciana i per a la realització de tasques d'investigació patrimonial.
  
c) Lot: -
  
d) Butlletí o diari oficial i data de publicació de l'anunci de licitació.
  
Boletín Oficial del Estado: 18 de novembre de 1999.
  
Diari Oficial de la Generalitat Valenciana: 8 de novembre de 1999.
  
Diario Oficial de las Comunidades Europeas: 10 de novembre de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 596.294.520 pessetes/676.138,62 euros.
  
5. Adjudicació
  
a) Data: 10 de gener de 2000.
  
b) Contractista: Prointec, SA.
  
c) Nacionalitat: espanyola.
  
c) Import d'adjudicació: 52.772.456 pessetes/581.479,21 euros.
Diari Oficial de la Generalitat Valenciana


Sumari del DOGV 3818, del 21-08-2000 (2000/6776)

Informació pública del projecte de renovació d'infraestructures a l'entorn de la plaça de Sant Nicolau i adjacents.
-------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6776


Organisme emissor
:   Ajuntament de València

Tipus de document
:   Anunci

Informació pública del projecte de renovació d'infraestructures a l'entorn de la plaça de Sant Nicolau i adjacents. [2000/F6776]
  
La Comissió de Govern, en la sessió ordinària del dia 23 de juny de 2000, va acordar:
  
Vista la moció del regidor delegat de l'Àrea d'Urbanisme, els informes de l'Oficina de Supervisió de Projectes, el Servei d'Obres d'Infraestructura, la Intervenció de Fons i el Servei de Contractació, s'acorda:
  
Primer
  
Aprovar el projecte de renovació d'infraestructures a l'entorn de la plaça de Sant Nicolau i adjacents, i encarregar-ne l'execució a Dragados y Construcciones P.O., SA, codi d'identificació fiscal número J10407869, titular de la contracta global d'obres d'urbanització, per la quantitat de 66.217.659 pessetes, IVA inclòs.
  
Segon
  
Les despeses es pagaran amb càrrec a la partida JB350 4323 60133, Ítem 2000/067810 i 2000/067820, tot això segons la proposta 2000/04015.
  
Tercer
  
Condicionar l'execució del projecte a allò que acorde la corporació sobre la imposició o no de contribucions especials.
  
Quart
  
Publicar aquest projecte en el Diari Oficial de la Generalitat Valenciana, de conformitat amb el que s'estableix en els articles 34, 53 i 59 de la Llei Reguladora de l'Activitat Urbanística de la Generalitat Valenciana.
  
Contra l'acte anteriorment transcrit, que és definitiu en la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de València, dins del termini de dos mesos comptats des de l'endemà de la recepció d'aquesta notificació.
  
Tot això sense perjudici que es puga interposar qualsevol altre recurs o acció que s'estime procedent.
  
Cosa que comunique als efectes oportuns.